**Oswald Worcesterläinen** (k. 992) oli Yorkin arkkipiispa vuodesta 971 kuolemaansa asti. Dunstan vihki hänet vuonna 961 Worcesterin piispaksi, jossa virassa hän pysyi myös arkkipiispaksi tultuaan. Useiden luostarien perustajana tunnetuksi tullut arkkipiispa kuoli vuonna 992 pestessään köyhien jalkoja ja pian tämän jälkeen hänen elämästään kirjoitettiin hagiografia ja hänet julistettiin pyhimykseksi.

Tausta
------

Oswald syntyi tanskalaiseen perheeseen ja häntä opetti hänen setänsä Oda Canterburylainen. Hän oli sukua myös Oscytelille. Pappisvihkimyksen jälkeen hänet nimitettiin Winchesterin tuomiorovastiksi, mistä Oda lähetti hän Fleuryn luostariin Ranskaan munkiksi. Palattuaan Englantiin hänestä tuli Worcesterin piispa vuonna 961. Fleuryssä tapaamansa Germanus Winchesterläisen hän kutsui Englantiin ja lähetti hänet opetuslasten kanssa munkeiksi Worcesterista Westbury-on-Trymiin. Koska maa kuului kirkolle, hän oli huolissaan miten hänen seuraajansa suhtautuisivat munkkeihin. Æthelwine tarjosi hänelle Ramseyn saarta, jonne hän perusti luostarin noin 971. Mahdollisesti hän perusti myös Eveshamin, Riponin ja Deerhurstin luostarit. Ramseylle hän lahjoitti loisteliaan Raamatun painoksen ja seinävaatteita.

Hänen tärkeimpänä saavutuksenaan pidetään Worcesterin katedraalin papiston vaihtamista munkkeihin. Myöhemmät sukupolvet muistivat hänet Ramseyn luostarin perustamisesta ja rapistuneen Winchcomben luostarin uudelleen perustamisesta. Worcesterissa hän järjesti kirkon maaomaisuuden kolmeen "Oswaldslaw"-nimiseen läänitykseen.

Arkkipiispana
-------------

Oswald vihittiin Yorkin arkkipiispaksi 971. Kuningas Edgarin seuraajaa valittaessa hänen sanotaan olleen Edvard Marttyyrin kannattaja, ehkä siitä syystä, että hän oli Ælfheren poliittinen vastustaja. Hän kutsui vuonna 985 Ramseyhyn luostariuudistuksen toteuttamisessa avustamaan Abbo Fleurylaisen, missä tämä toimi opettajana vuoteen 987.

Kuolema
-------

Oswald kuoli uupumukseen 29. helmikuuta 992 ollessaan Worcesterissa pesemässä köyhien jalkoja, mikä kuului hänen tapoihinsa paaston aikana. Hänen hautajaisissaan ja haudalla kerrottiin tapahtuneen ihmeitä. Hänen muistopäivänsä on 28. helmikuuta. Hänen elämäkertansa kirjoitti Ramseyn luostarin munkki, joka saattoi olla Byrhtferth.

Lähteet
-------

* E. B. Fryde, D. E. Greenway: *Handbook of British chronology*. Cambridge University Press, 1996. ISBN 052156350X. Google books (viitattu 10.9.2011). (englanniksi)

* Matthew Bunson: *Our Sunday Visitor's encyclopedia of saints*. Our Sunday Visitor Publishing, 2003. ISBN 1931709750. Google books (viitattu 11.9.2011). (englanniksi)[vanhentunut linkki]

* Dom David Knowles: *The Monastic Order in England: A History of Its Development from the Times*. Cambridge University Press, 2004. ISBN 052154808X. Google books (viitattu 10.9.2011). (englanniksi)

* Frank Merry Stenton: *Anglo-Saxon England*. Oxford University Press, 2001. ISBN 0192801392. Google books (viitattu 10.9.2011). (englanniksi)

* Ann Williams: *Æthelred the Unready: the ill-counselled king*. Continuum International Publishing Group, 2003. ISBN 1852853824. Google books (viitattu 9.10.2011). (englanniksi)

* A. M. Peden: *Abbo of Fleury and Ramsay: commentary on the Calculus of Victorius of Aquitaine*. Oxford University Press, 2003. ISBN 0197262600. Google books (viitattu 26.9.2011). (englanniksi)

* Dodwell, Charles R.: *Anglo-Saxon art: a new perspective*. Manchester University Press, 1982. ISBN 071900926X. Google books (viitattu 5.2.2012). (englanniksi)

### Viitteet

1. 1 2  Handbook of British chronology: s. 224
2. 1 2  Our Sunday Visitor's encyclopedia of saints: s. 621
3. 1 2 3 4  The Monastic Order in England: A History of Its Development from the Times: s. 40, 51–53, 55
4. ↑  Anglo-Saxon art: a new perspective, s. 95
5. ↑  Anglo-Saxon art: a new perspective, s. 129
6. ↑  Anglo-Saxon England: s. 450
7. ↑  Æthelred the Unready: s. 9
8. ↑  Abbo of Fleury and Ramsay: s. xii

  


|  |  |  |
| --- | --- | --- |
| Edeltäjä:**Edwald** | **Yorkin arkkipiispa**971–992 | Seuraaja:**Ealdwulf** |

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Espanja
* Saksa
* Israel
* Yhdysvallat

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |